Salg af offentlig vej til [adresse] 
Sagsfremstilling 
31.                 Salg af offentlig vej til [adresse] - Åbent 
  
  
SAGENS INDHOLD 
Hinnerup Fjernvarme A.m.b.a. ansøger om at nedlægge en del af den offentlige vej [adresse]. [adresse] 
ønsker at inddrage det offentlige vejareal til ombygning og nybyggeri for at øge produktionskapaciteten på 
fjernvarmeværket. 
  
Inddragelsen af vejarealet vil betyde, at den eksisterende vendeplads bliver nedlagt, og der skal etableres en ny 
vendeplads for Hinnerup Fjernvarmes regning. I den forbindelse skal kommunen erhverve et mindre areal af 
Hinnerup Fjernvarme til den nye vendeplads. 
  
Ved beslutning om at nedlægge vejstykket udgår dette som offentligt vejareal. Vejarealet udgør 712,5 m2, se 
vedlagte bilag. 
  
Byrådet skal træffe en foreløbig beslutning om følgende: 
  
· At nedlægge vejarealet som offentligt areal 
· At vejarealet ikke agtes opretholdt som vej 
· At vejarealet tilbydes den tilstødende ejendom [adresse] 15 for et beløb svarende til den offentlige grundværdi. 
  
Teknik og Kultur har stillet følgende vilkår for nedlæggelsen af vejarealet: 
  
· Kommunen skal godkende projektet for en ny vendeplads (se placering på vedlagte kortbilag angivet med blåt) 
· Hinnerup Fjernvarme afholder alle udgifter til etablering af ny vendeplads 
· [adresse] afholder alle udgifter vedr. nedlæggelse af den eksisterende vendeplads, herunder evt. 
omlægning af forsyningsledninger og bortskaffelse af forurenet jord. 
  
Det nedlagte areal vil udgå som offentligt vejareal og blive matrikuleret under matr. nr. 1dt, [adresse], Grundfør. 
  
VURDERING 
Teknik og Kultur vurderer, at [adresse] bør overtage vejarealet for et beløb svarende til den offentlige 
 
Teknik- og 
Miljøudvalget 
16. april 2015 
Sagsnr. 710-2014-
69168 
Dok.nr. 710-2015-
78503 
Sagsbehandler 
DPKMOH 
  
Tidl. politisk behandling 
  
Forventet sagsgang 
TM-U, ØK, BY 
Lovgrundlag 
Lov om offentlige veje 
grundværdi for [adresse] 15. Den offentlige vurdering medfører, at købesummen udgør 200 kr. pr. m2, i alt 142.500 kr. 
Det nødvendige areal på 45 m2 til etablering af vendeplads købes (modregnes) af Favrskov Kommune til samme 
pris på 200 kr. pr. m2, som [adresse] skal betale for vejarealet, svarende til 9.000 kr. 
  
ØKONOMI 
Overdragelsen af det foreslåede vejareal vil medføre en engangsindtægt på 133.500 kr. Herudover vil der være 
udgifter til den matrikulære- og tingbogsmæssige berigtigelse på 21.500 kr. Nettoindtægten er dermed 112.000 kr. 
Indtægten foreslås tilført kassen. 
  
Da vejarealet foreslås nedlagt, og der samtidig etableres en ny vendeplads, vurderes det ikke, at der vil være 
driftsmæssige besparelser eller udvidelser forbundet med ændringen. 
  
INDDRAGELSE 
Den foreløbige beslutning skal offentliggøres og meddeles til de tilstødende grundejere. Grundejerne får en frist på 
otte uger til at fremkomme med begrundet krav om opretholdelse af arealet som vej. Eksempelvis hvis det er eneste 
vejadgang eller i øvrigt er af vigtighed for en ejendom.  
  
Tidligst otte uger efter offentliggørelsen behandles de indkomne bemærkninger, hvorefter Byrådet træffer den 
endelige beslutning. Den endelige beslutning offentliggøres og meddeles de tilstødende grundejere. 
  
Afviser kommunen en indsigelse, kan den påklages for taksationsmyndigheden. Kommunen skal sørge for den 
matrikulære- og tingbogsmæssige berigtigelse af ejendomsforholdene i forbindelse med nedlæggelse af vejarealet. 
  
INDSTILLING 
Direktøren for Teknik og Kultur indstiller til Byrådet:  
  
1.   At træffe en foreløbig beslutning om at nedlægge en del af den offentlige vej [adresse] som offentligt vejareal efter 
vejlovens § 23. 
2.   At træffe en foreløbig beslutning om, at vejarealet ikke agtes opretholdt som vej efter vejlovens § 90 stk. 2. 
3.   At træffe en foreløbig beslutning om, at vejarealet tilbydes den tilstødende ejendom [adresse] 15, for et 
overtagelsesbeløb svarende til den offentlige vurderings grundværdi for ejendommen, efter vejlovens § 91 stk. 1. 
4.  At Favrskov Kommune erhverver ca. 45 m2 af matr. nr. 1dt, [adresse], Grundfør, til etablering af ny vendeplads 
for et overtagelsesbeløb svarende til den offentlige grundværdi for ejendommen. 
5.   At Byrådet giver en indtægtsbevilling på 112.000 kr. med tilhørende rådighedsbeløb ved salg af vejareal til 
Hinnerup Fjernvarme A.m.b.a. 
  
BESLUTNING 
  
  
  
Bilag 
  
  
  
  
Teknik- og Miljøudvalget, 16. april 2015: 
Fraværende: Ingen 
  
Indstilles godkendt. 
  
  
Henry Kristoffersen 15, Hinnerup 
710-2015-21595 
